Shtëpia e Bardhë dhe politika e jashtme 
Administrata e Presidentit Trump po ndërmerr një qasje të ndryshme në disa fusha
Administrata Trump po lëviz me shpejtësi për të zbatuar politika të reja të brendshme dhe të jashtme dhe për të ndryshuar disa nga politikat e vjetra. Dje, gjatë konferencës së parë zyrtare për gazetarët, sekretari i shtypit të Shtëpisë së Bardhë paraqiti disa nga fushat në të cilat administrata e re po ndërmerr një qasje të ndryshme. Presidenti Donald Trump nuk humbi kohë për të paraqitur pozicionet e tij kyçe të politikës së jashtme, si tërheqja nga marrëveshja e Partneritetit të Trans-Paqësorit: Administrata sinjalizoi gjithashtu një ndryshim të mundshëm për të punuar me Rusinë. Zëdhënësi i Shtëpisë së Bardhë Sean Spicer e la të hapur mundësinë e veprimeve të përbashkëta ushatarake në Siri. Për luftën në Irak, zoti Trump tha të shtunën se Shtetet e Bashkuara duhet të kishin mbajtur naftën. Zoti Spicer sqaroi: Zoti Spicer kundërshtoi njoftimet se kur zoti Trump vizitoi CIA-n të shtunën, zyrtarë të lartë të zbulimit shprehën mospajtim me pohimet e tij se ai nuk ka përplasje me komunitetin e zbulimit. Përsa u përket tensioneve që lidhen me territorin e kontestueshëm në Detin e Kinës Jugore, zoti Spice tha se Shtetet e Bashkuara do të sigurojnë mbrojtjen e interesave të tyre në ujrat ndërkombëtare. Ai nuk tha nëse administrata beson se këto ujra përfshijnë zonat ku Kina ka pretendime.